Ministru kabineta noteikumu projekta „Grozījumi Ministru kabineta 2010. gada 17. augusta noteikumos Nr. 776 “Mēneša pārskatu sagatavošanas un iesniegšanas kārtība”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1.  | Pamatojums | Ministru kabineta noteikumu projekts „Grozījumi Ministru kabineta 2010. gada 17. augusta noteikumos Nr. 776 “Mēneša pārskatu sagatavošanas un iesniegšanas kārtība”” (turpmāk – MK noteikumu grozījumi) ir izstrādāts pēc Valsts kases iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Likuma par budžetu un finanšu vadību 30. panta 6. daļa nosaka: „Budžeta iestādes, no valsts budžeta daļēji finansētas atvasinātas publiskas personas un budžeta nefinansētas iestādes sagatavo un iesniedz Valsts kasei mēneša pārskatu Ministru kabineta noteiktajā kārtībā un apjomā”. Noteikumos nav noteikts, kādā apjomā mēneša pārskatu par ziedojumu un dāvinājumu izpildi sniedz valsts budžeta iestādes (t.sk. publiskie nodibinājumi). Atbilstoši precizējumi ir iekļauti MK noteikumu grozījumos.
2. Pašvaldības sākot no 2010.gada, pamatojoties uz Finanšu ministrijas vēstuli, katru mēnesi kopā ar pārējiem mēneša pārskatiem iesniedz pārskatu par pašvaldību veiktajiem izdevumiem Eiropas Savienības un pārējās ārvalstu finanšu palīdzības līdzfinansēto projektu īstenošanai. Informācija nepieciešama pašvaldību finanšu situācijas analīzei, kā arī gadskārtējā un vidējā termiņa pašvaldību aizņēmumu limita prognozēšanai, kas saistīts ar Eiropas Savienības un pārējās ārvalstu finanšu palīdzības līdzfinansēto projektu īstenošanu. Līdz ar to pārskats tiek iekļauts MK noteikumu grozījumos.
3. Kaut arī noteikumi nenosaka mēneša pārskatu publicēšanas kārtību, Valsts kases mājas lapā kopš 2009.gada tiek publicēti pašvaldību konsolidētie mēneša pārskati, kā arī no valsts budžeta daļēji finansētu atvasinātu publisku personu un budžeta nefinansētu iestāžu mēneša pārskati. MK noteikumu grozījumi nosaka, kādu iestāžu pārskati tiek publicēti mājas lapā.
4. Atbilstoši Ministru kabineta 2005.gada 27.decembra noteikumu Nr.1032 „Noteikumi par budžeta ieņēmumu klasifikāciju” koda 18.6.2.0. „Pašvaldību saņemtie transferti no valsts budžeta noteiktam mērķim” nosaukumam nepieciešams precizēt 5.pielikuma „4-SAI Pārskats par saistību apmēru” rindas „Pamatbudžeta ieņēmumi bez mērķdotācijām un iemaksām pašvaldību finanšu izlīdzināšanas fondā saimnieciskajā gadā” nosaukumu, lai noteiktu, kādi ieņēmumi jānorāda pārskatā. Ieņēmumos neuzrāda tādus ieņēmumus, kas ir iezīmēti ar mērķi un kurus nevar novirzīt pašvaldības saistību segšanai – pašvaldību iemaksas pašvaldību finanšu izlīdzināšanas fondā un saņemtos valsts budžeta transfertus noteiktam mērķim. Atbilstoši budžeta ieņēmumu klasifikācijai kodā 18.6.2.0. „Pašvaldību saņemtie transferti no valsts budžeta noteiktam mērķim” klasificē arī saņemto  klimatu pārmaiņu finanšu instrumenta finansējumu, kas ir resurss pašvaldību aizņēmumu pirmstermiņa atmaksai pēc projekta īstenošanas un klimatu pārmaiņu finanšu instrumenta finansējuma atgūšanas, tāpēc pārskata pēdējās rindas redakcijā nepieciešams iekļaut izņēmumu, kas attiecas uz klimata pārmaiņu finanšu instrumenta finansējumu.
5. Noteikumu tekstā ir nepieciešami redakcionāli precizējumi, lai lietotājiem būtu saprotamāka pārskatu sagatavošanas kārtība.
 |
| 3.  | Projekta izstrādē iesaistītās institūcijas | Valsts kase, Finanšu ministrija. |
| 4.  | Cita informācija | MK noteikumu grozījumu projekta spēkā stāšanās datums ir 2015.gada 1.februāris, jo pirmo pārskatu, kuru skar MK noteikumu grozījumos ietvertās izmaiņas, par 2015.gada janvāri iesniedz 2015.gada februārī. Savukārt 2014.gada decembra mēneša pārskatu (uz kuru neattiecas MK noteikumu grozījumos ietvertās izmaiņas) iesniedz 2015.gada janvārī atbilstoši šobrīd spēkā esošo Ministru kabineta 2010. gada 17. augusta noteikumu Nr.776 “Mēneša pārskatu sagatavošanas un iesniegšanas kārtība” noteikumu redakcijai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldību un valsts budžeta iestādes. |
| 2. | Tiesiskā regulējuma ietekme uz tautsaimniecību un administratīvo slogu | Valsts budžeta iestādēm jāsagatavo mēneša pārskats par ziedojumu un dāvinājumu izpildi par kontiem, kas atrodas ārpus Valsts kases (izņemot kontus ārvalstīs). Pašvaldību budžeta iestādēm jāsagatavo mēneša pārskats par pašvaldību veiktajiem izdevumiem Eiropas Savienības un pārējās ārvalstu finanšu palīdzības līdzfinansēto projektu īstenošanai, kuru tās jau sagatavo no 2010.gada pamatojoties uz Finanšu ministrijas vēstuli. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu grozījumi ir publicēti Valsts kases mājas lapā internetā sadaļā Sabiedrības līdzdalība/Tiesību aktu projekti.Pēc MK noteikumu grozījumu apstiprināšanas tie tiks publicēti Valsts kases mājas lapā internetā un Ministriju, centrālo valsts iestāžu un pašvaldību budžeta pārskatu informācijas sistēmā (ePārskati). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Budžeta iestādes, t.sk. publiskie nodibinājumi, pašvaldības, no valsts budžeta daļēji finansētas atvasinātas publiskas personas un budžeta nefinansētas iestādes, ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

III, IV, V sadaļa – Projekts šīs jomas neskar.

Finanšu ministrs A.Vilks

16.09.2014. 09:35

750

S.Krūmiņa-Pēkšena

67094384; sandija.krumina-peksena@kase.gov.lv